ବାଲିଗୁଡ଼ା(ଅଜିତ ନାୟକ): କନ୍ଧମାଳ ଜିଲ୍ଲା ଦାରିଙ୍ଗବାଡ଼ିରେ ପଥର ତଳୁ ଡିଜେଲ ବାହାରିବା ଘଟଣା ପରେ ସ୍ଥାନୀୟ ପେଟ୍ରୋଲ ପମ୍ପ ଅନିର୍ଦ୍ଦିଷ୍ଟ କାଳ ପର୍ଯ୍ୟନ୍ତ ବନ୍ଦ ହୋଇଯାଇଛି।
ଅନ୍ୟପକ୍ଷରେ ପେଟ୍ରେଲ ପମ୍ପ ବନ୍ଦ ଯୋଗୁ ସ୍ଥାନୀୟ ଅଞ୍ଚଳରେ ପେଟ୍ରୋଲ ଓ ଡିଜେଲର ଅଭାବ ଦେଖାଦେଇଛି। ଏହାସହ ବଜାରରେ ପେଟ୍ରୋଲ ଓ ଡିଜେଲର କଳାବଜାରୀ ଦେଖିବାକୁ ମିଳିଛି। ଅଧିକ ଟଙ୍କା ଦେଇ ଲୋକେ ଡିଜେଲ, ପେଟ୍ରୋଲ କିଣିବା ସହ ବିଭିନ୍ନ ଅସୁବିଧାର ସମ୍ମୁଖୀନ ହେଉଛନ୍ତି। ଡିଜେଲ ଲିକ୍ ହୋଇ ଚାଷ ଜମିରେ ମିଶି ଯିବା ଫଳରେ ଧାନ ଚାଷ ମଧ୍ୟ କ୍ଷତିଗ୍ରସ୍ତ ହୋଇଥିବା ଜଣାପଡ଼ିଛି।
